CELEX: 32005D0487
Language: lv
Date: 2005-07-04 00:00:00
Title: 2005/487/EK: Komisijas Lēmums (2005. gada 4. jūlijs) par trizamāta neiekļaušanu I pielikumā Padomes Direktīvā 91/414/EEK un atļauju atsaukšanu augu aizsardzības līdzekļiem, kuri satur šo darbīgo vielu (izziņots ar dokumenta numuru K(2005) 1960)   (Dokuments attiecas uz EEZ)

7.7.2005   
            
            
               LV
            
            
               Eiropas Savienības Oficiālais Vēstnesis
            
            
               L 174/72
            
         KOMISIJAS LĒMUMS
   (2005. gada 4. jūlijs)
   par trizamāta neiekļaušanu I pielikumā Padomes Direktīvā 91/414/EEK un atļauju atsaukšanu augu aizsardzības līdzekļiem, kuri satur šo darbīgo vielu
   (izziņots ar dokumenta numuru K(2005) 1960)
   (Dokuments attiecas uz EEZ)
   (2005/487/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1), un jo īpaši tās 8. panta 2. punkta ceturto daļu,
   tā kā:
   
               (1)
            
            
               Direktīvas 91/414/EEK 8. panta 2. punktā noteikts, ka 12 gadu laikā pēc šīs direktīvas izziņošanas dalībvalsts var atļaut tādu augu aizsardzības līdzekļu laišanu tirgū, kuri satur I pielikumā neiekļautas darbīgās vielas, kas jau ir pieejamas tirgū divus gadus pēc šīs direktīvas izziņošanas datuma.
            
         
               (2)
            
            
               Ar Komisijas Regulām (EK) Nr. 451/2000 (2) un (EK) Nr. 703/2001 (3) paredz sīki izstrādātus noteikumus par to, kā īstenot Padomes Direktīvas 91/414/EEK 8. panta 2. punktā minētās darba programmas otro posmu. Iesniedzējs 2004. gada 7. jūlijā attiecībā uz darbīgo vielu trizamātu paziņoja Komisijai, ka vairs nevēlas panākt šīs vielas iekļaušanu I pielikumā Direktīvā 91/414/EEK. Tādēļ šo darbīgo vielu nav jāiekļauj direktīvas pielikumā, un dalībvalstīm jāatsauc visas atļaujas augu aizsardzības līdzekļiem, kuri satur trizamātu.
            
         
               (3)
            
            
               Jāpiešķir papildperiods esošo krājumu pārdošanai, glabāšanai, laišanai tirgū un izmantošanai, lai šos krājumus varētu izmantot vēl vienā augšanas periodā.
            
         
               (4)
            
            
               Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO LĒMUMU.
   1. pants
   Trizamātu neiekļauj kā darbīgo vielu I pielikumā Direktīvā 91/414/EEK.
   2. pants
   Dalībvalstis nodrošina, ka:
   
               1)
            
            
               atļaujas augu aizsardzības līdzekļiem, kuri satur trizamātu, atsauc 2006/01/04;
            
         
               2)
            
            
               atļaujas augu aizsardzības līdzekļiem, kuri satur trizamātu, netiek piešķirtas vai atjaunotas pēc publicēšanas datuma.
            
         3. pants
   Ikviens papildperiods, ko dalībvalsts piešķīrusi saskaņā ar Direktīvas 91/414/EEK 4. panta 6. punktu esošo krājumu pārdošanai, glabāšanai, laišanai tirgū un izmantošanai, ir pēc iespējas īsāks un beidzas vēlākais 2007. gada 4. janvārī.
   4. pants
   Šis lēmums ir adresēts dalībvalstīm.
   
      Briselē, 2005. gada 4. jūlijā
      
         
            Komisijas vārdā —
         
         
            Komisijas loceklis
         
         Markos KYPRIANOU
      
   
   
      (1)  OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2005/34/EK (OV L 125, 18.5.2005., 5. lpp.).
   
      (2)  OV L 55, 29.2.2000., 25. lpp. Regulā jaunākie grozījumi izdarīti ar Regulu (EK) Nr. 1044/2003 (OV L 151, 19.6.2003., 32. lpp.).
   
      (3)  OV L 98, 7.4.2001., 6. lpp.